Lisa 1.2
08.07.2024 raamlepingu
nr 2-2/24/672-1 juurde

Tehniline kirjeldus „Rahvusvahelise kolimisteenus“ (viitenumber 278559)
Hanke osa 2

1.	Üldist

1.1.	Riigihanke eesmärk on Kaitseministeeriumi valitsemisalas rahvusvahelise kolimisteenuse osutamine välisteenistusse minevatele ja lähetuskohast naasvatele isikutele, üldjuhul on tegemist teenistujate isikliku vara kolimisega (mööbel, sisustus, riided, köögitarvikud, elektroonika, spordivahendid, raamatud, nõud jm).
1.2.	Osutatava teenuse sisu ja tingimused määratakse igakordselt tellija poolt korraldatava minikonkursi tingimustes (raamlepingu punktid 3.6–3.10) või hinnapäringus (raamlepingu punkt 3.11).
1.3.	Üldjuhul on kolitava vara asukohaks Eestis Harjumaa, kuid täitja peab arvestama et kolitav vara võib asuda ka mujal Eesti territooriumil.
1.4.	Kolimisteenust vajatakse kolimiseks üldjuhul järgnevatesse sihtkohtadesse/sihtkohtadest:

1.4.1.	Belgia		Brüssel, Mons, 
1.4.2.	Holland	Brunssum,
1.4.3.	Saksamaa	Berliin, Ramstein, Uedem, Wesel, Hamburg, Stuttgart, Ulm, Rostock
1.4.4.	UK		London, Northwood, Molesworth,
1.4.5.	Poola		Varssavi, Szczecin, Elblag,
1.4.6.	Läti		Riia,
1.4.7.	Taani		Soro, 
1.4.8.	USA	Washington, San Francisco, Norfolk (Virginia), Fort Leavenworth (Kansas), Prattville (Alabama), Montgomery (Alabama), Newport (Rhode Island), Carlisle (Pennsylvania), Fort Bliss (Texas),
1.4.9.	Prantsusmaa	Pariis,
1.4.10.	Itaalia	Singonella,
1.4.11.	Soome	Helsingi, 
1.4.12.	Ukraina	Kiiev. 

1.5.	Punktis 1.4 nimetatud sihtkohad võivad raamlepingu perioodil muutuda ja vajadusel peab täitja osutama kolimisteenust ka tehnilises kirjelduses nimetamata sihtkohtadesse/ sihtkohtadest.
1.6.	Aastas kolitakse hinnanguliselt 50 isiku vara. Kolitavate isikute arv võib lepinguperioodil suureneda/väheneda vastavalt iga-aastasele rotatsioonikavale.
1.7.	Pooled võivad lepingu täitmise käigus kokku leppida ka muudes  tehnilises kirjelduses nimetamata teenuste osutamises, mis on kolimisteenuse osutamiseks vajalikud. Selliste teenuste osutamine toimub tellija kirjalikku taasesitamist võimaldavas vormis juhiste alusel ning nende eest tasutakse vastavalt täitja hinnakirjale.

2.	Nõuded teenusele. Täitja kohustub: Täitja kohustub:

2.1.	üle vaatama ja hindama kolitava vara ning tegema sellest lähtuvalt hinnapakkumuse (vajadusel); 
2.2.	tagama sobilikud pakkematerjalid kolitava vara iseloomu silmas pidades, välistades kahjustused varale;
2.3.	tagama ja toimetama tellija või tellija esindaja soovil neile vara pakkimiseks vajalikud ja sobilikud pakkematerjalid, juhul kui tellija või tellija esindaja soovib vara või osa varast pakkida ise;
2.4.	kaitsma siht- ja lähtekoha põrandaid ja seinu ning tagama inter- ja eksterjööri säilimise, nende kahjustamisel hüvitama tekkinud kahju;
2.5.	vara lähtekohas kokku pakkima ja markeerima ning sihtkohas lahti pakkima, kui minikonkursi/hinnapäringu käigus ei ole sätestatud teisiti; 
2.6.	sisustusinventari (mööbli) enne vedamist lähtekohas lahti monteerima ning peale vedu sihtkohas kokku monteerima, kui minikonkursi/hinnapäringu käigus ei ole sätestatud teisiti. Tellija nimetab minikonkursis/hinnapäringus kõik lahtivõetavad ja kokkupandavad mööbliesemed. Mööbli lahti ja kokku monteerimise tellimise korral arvestatakse vara maht lahti võetud mööbli mõõtude alusel;
2.7.	kolitava vara/sisustusinventari lähtekohas selle asukohast veovahendini toimetama, veovahendile peale laadima, veovahendile kinnitama, sihtkohas veovahendilt maha laadima ning tellija poolt määratud korrusele ja näidatud asukohta toimetama, kui minikonkursi/hinnapäringu käigus ei ole sätestatud teisiti;
2.8.	tagama kolimise korraldamiseks vajalikud abivahendid (tõstuk jms);
2.9.	omal kulul vedama vara lähtekohast sihtkohta ja vastutama vara eest kuni üleandmiseni sihtkohas;
2.10.	pakkematerjali sihtkohas kokku korjama ja utiliseerima;
2.11.	koristama kolimisprahi;
2.12.	vormistama iga kord pakkimise lõppedes pakkelehe, märkima sellele kolitava vara mahu ning võtma tellijalt või tellija esindajalt (tellija esindaja on tellimuses nimetatud isik, üldjuhul vara omanik) kirjaliku kinnituse andmete õigsuse kohta. Pärast vara toimetamist sihtkohta ja selle üleandmist tellijale või tellija esindajale võtab täitja pakkelehele vara kättesaamise kohta tellijalt või tellija esindajalt kirjaliku kinnituse.
2.13.	täitma vajalikud tolliformaalsused, saatelehed ja muud vajalikud dokumendid;
2.14.	tagama, et teenust vahetult osutavatel isikutel (nõue kehtib ka täitja alltöövõtjate personalile) oleks teenuse osutamiseks vajalikus mahus teadmised ja kogemus (sh vara pakkimiseks ja transpordiks, et oleks tagatud vara säilimine) ning valdaks keelt (eesti, inglise), mis võimaldab neil tellijaga kolimise üksikasjades kokku leppida;
2.15.	omama või sõlmima kindlustuslepinguid, tagamaks tellijale või tellija esindajale vara kadumisest, kahjustumisest või hävinemisest tuleneva kahju hüvitamise ning kolimise käigus hoonetele, ruumidele ja nende sisustusele tekitatud kahju hüvitamise; 
2.16.	tagama tellijale või tellija esindajale vara kadumisest, kahjustumisest või hävinemisest tuleneva kahju hüvitamise. Kahju hüvitamise aluseks on minikonkursi pakkumuse esitamise ettepanekus või hinnapäringus esitatud vara väärtus või kui tellija ei ole vara väärtust esitanud, siis sama või analoogse vara turuväärtus või tellija või vara omaniku poolt esitatud konkreetse vara ostuarve või vara taastamise/remontimise arve. Hüvitamisele kuulub kogu kahju, arvestades vara väärtuse piirmäärana 31 960 eurot. Täitja kohustus on kindlustusjuhtumite käsitlemine ja lahendamine. Täitjal on õigus esitada tellijale teenuse eest arve alles pärast kõigi kohustuste (st kahju käsitlemine koos kahju hüvitamisega) täitmist. Kui täitja esitab arve eelpool kirjeldatust varem, siis ei ole tellijal tasumise kohustust ning tellijat ei loeta arve tasumisega viivituses olevaks;
2.17.	teostama kõik kolimisteenuse osutamisega kaasnevad toimingud (nt parkimislubade taotlemine, välitõstuki tellimine jms);
2.18.	täitja on kohustatud tellijat ja tellija esindajat informeerima järgimisele kuuluvatest tolli- ja muudest eeskirjadest, teatud vara kolimisega kaasnevatest võimalikest riskidest ja muudest kolimisega kaasnevatest asjaoludest, mis võivad põhjustada tõrkeid tellimuse nõuetekohasel täitmisel või tellijale või tellija esindajale kahjude tekkimist;
2.19.	vajadusel kolitavat vara ladustama;
2.20.	tagama ja täitma lisaks punktides 2.1–2.19 nimetatud tegevustele ja kohustustele ka tehnilise kirjelduse punktides 3–5 nimetatud tegevused ja kohustused.

3.	Vara pakkimine ja vastuvõtmine

3.1.	Kolitava vara pakib täitja, tarnides selleks vajaliku pakkematerjali, kui minikonkursi/hinnapäringu käigus ei ole sätestatud teisiti. Täitja peab vara pakkima ruumisäästlikult ja vara kahjustamist vältival viisil.
3.2.	Täitja pakib vara lähtuvalt tellija ja/või tellija esindaja poolt antud juhisest, markeerides iga pakkeüksuse, kandes sellele pakkeüksuse numbri ja tellija nime ning vormistab pakkelehe vastavalt punktile 2.12. 
3.3.	Täitja pakib kolitava vara viisil, mis tagab selle säilimise. Võimalusel viibib vara pakkimise juures tellija esindaja (vara omanik).
3.4.	Täitja arvestab kolitava vara piirnormina 21 m3, kui minikonkursi tingimustes või hinnapäringus ei ole sätestatud suuremat mahtu. Piirnormi ületava vara korral teavitab täitja sellest koheselt tellijat ja tellija esindajat kirjalikku taasesitamist võimaldavas vormis.

4.	Vara üleandmine

4.1.	Täitja pakib kolitava vara sihtkohas lahti tellija või tellija esindaja juuresolekul ja tellimuses toodud mahus, kui tellija ei ole vähemalt kirjalikku taasesitamist võimaldavas vormis andnud teistsuguseid juhiseid.
4.2.	Lahtipakkimine hõlmab pakkeüksuste avamist täitja poolt, samuti mööbli kokkupanemist ja asukohale asetamist tellimuses toodud mahus.
4.3.	Kolitud vara üleandmisel sihtkohas vaatavad täitja ja tellija või tellija esindaja (vara omanik) üle pakkeüksuste seisukorra ning vara pakendist väljavõtmisel ka vara seisukorra. Tuvastatud kahjustuste või puudujääkide ning lahknevuste korral pakkelehele märgitust tehakse vastavad märked pakkelehtedele ning koostatakse kahepoolselt allkirjastatud akt. Täitja vastutus vara eest läheb tellijale või tellija esindajale üle peale vara üleandmist tellijale või tellija esindajale tellija määratud asukohas.  Juhul, kui tekkinud kahju ilmneb pärast vara üleandmist tellijale või tellija esindajale (nt juhtudel kui vara selle üleandmisel pakendist välja ei võeta), kohustub tellija või tellija esindaja täitjat sellest kirjalikku taasesitamist võimaldavas vormis teavitama mõisliku aja jooksul vara vastuvõtmisest. Täitja hüvitab tellijale või tellija esindajale vara kadumisest, kahjustumisest või hävinemisest tuleneva kahju.
4.4.	Täitja esitab tellijale kõik punktis 2.12. nimetatud kahepoolselt allkirjastatud pakkelehed, mis tõendavad täitja poolt vara üleandmist tellija esindajale (vara omanikule) sihtkohas. Enne nimetatud pakkelehtede esitamist tellija arvet ei aktsepteeri.
4.5.	Vara kolimiseks kuluvate päevade maksimaalne arv riikide osas on järgmine, kui  minikonkursi/hinnapäringu käigus ei ole sätestatud teisiti:

4.5.1.	Harjumaa – Belgia, Belgia – Harjumaa – 6 päeva;
4.5.2.	Harjumaa – Holland, Holland – Harjumaa – 6 päeva;
4.5.3.	Harjumaa – Saksamaa, Saksamaa – Harjumaa – 5 päeva;
4.5.4.	Harjumaa – UK, UK – Harjumaa – 8 päeva;
4.5.5.	Harjumaa – Poola, Poola – Harjumaa – 5 päeva;
4.5.6.	Harjumaa – USA, USA – Harjumaa – 45 päeva;
4.5.7.	Harjumaa – Prantsusmaa, Prantsusmaa – Harjumaa – 7 päeva;
4.5.8.	Harjumaa – Ukraina, Ukraina – Harjumaa – 14 päeva;
4.5.9.	Harjumaa – Läti, Läti – Harjumaa – 3 päeva;
4.5.10.	Harjumaa – Soome, Soome – Harjumaa - 3 päeva;
4.5.11.	Harjumaa – Taani, Taani – Harjumaa - 5 päeva;
4.5.12.	Harjumaa – Itaalia, Itaalia – Harjumaa - 7 päeva.

4.6.	Täitja annab tellijale või tellija esindajale vara üle ning tellija või tellija esindaja võtab vara vastu hankelepinguga kokkulepitud sihtkohas ja tähtajal.
4.7.	Kui täitja ei anna vara tellijale või tellija esindajale (vara omanikule) üle kokkulepitud sihtkohas ja kokkulepitud ajal ning sellest tulenevalt on vara omanik ja tema pere sunnitud majutuma hotellis ja/või on neil vaja teha vältimatuid oste, on täitja kohustatud hüvitama hotellikulud ja vältimatute ostude kulud. Täitja ei või lepingu täitmise käigus omaalgatuslikult muuta vara üleandmise sihtkohta ja/või vara üleandmise aega.
4.8.	Vara üleandmisega viivitamise korral tellimuses kokkulepitud sihtkohas ja kokkulepitud ajal on tellijal õigus nõuda täitjalt leppetrahvi vastavalt raamlepingu punktile 8.6.

5.	Veovahend ja marsruut

5.1.	Täitja valib ise vastavalt kolitava vara kogusele vastava optimaalse suurusega veovahendi ning marsruudi, lähtudes tellija huvidest ja vara säilimise nõuetest.
5.2.	Täitja tagab kokkulepitud ajal puhta lastiruumiga ja tehniliselt korras veovahendi olemasolu pealelaadimise kohas.